и съответните въпроси за оценка.
 8. Изпълнение на дейности с цел отчитане на принципите, определени в членове 6, 7 и 8 от Регламент (ЕС) No 1303/2013
 ГДИ, представени през 2017 г. и 2019 г. също така съдържат следната информация:
 а) Насърчаване на равенството между мъжете и жените и премахването на дискриминацията (член 7 от Регламент (ЕС) No 1303/2013)
 Оценка на действията, предприети с цел да гарантират, че равенството между мъжете и жените и отчитането на социалните аспекти на пола се вземат под внимание и се насърчават през цялото време на подготовката и изпълнението на програмите, включително по отношение на мониторинга, докладването и оценката.
 б) Устойчиво развитие (член 8 от Регламент (ЕС) No 1303/2013)
 Оценка на действията, предприети с цел да се гарантира, че целите и изпълнението на ЕЗФРСР са съответствие с принципа на устойчивото развитие и с действията на Съюза за утвърждаване на целта за съхраняване, опазване и подобряване на качеството на околната среда, както е предвидено в член 11 и член 91, параграф 1 от ДФЕС, като се взема предвид принципът „замърсителят плаща“.
 Освен това се предоставя информация относно подпомагането на изпълнението на цели във връзка с изменението на климата (проследяване на изменението на климата).
 в) Ролята на партньорите, посочени в член 5 от Регламент (ЕС) No 1303/2013, във връзка с изпълнението на програмата
 Оценка на действията, предприети с цел да се гарантира, че партньорите, посочени в член 5, параграф 1 от Регламент (ЕС) No 1303/2013, са ангажирани в изготвянето на докладите за напредъка и в целия цикъл на изпълнение на програмите, включително чрез участие в комитетите за мониторинг на програмите съгласно член 48 от посочения регламент, както и в НМСР.
 9. Напредък в осигуряването на интегриран подход
 ГДИ, подадени през 2019 г., съдържат също така и следната информация:
 Описание на постигнатия напредък за осигуряване на интегриран подход при използването на ЕЗФРСР и други финансови инструменти на ЕС за подпомагане на териториалното развитие на селските райони, включително чрез стратегии за местно развитие.
 10. Доклад за изпълнението на финансовите инструменти (член 46 от Регламент (ЕС) No 1303/2013)
 ГДИ също така включват като приложение:
 конкретен доклад за операциите, включващи финансови инструменти. Съдържанието на този доклад е определено в член 46, параграф 2 от Регламент (ЕС) No 1303/2013, и подаването му се осъществява чрез образеца на ЕСИ фондовете.
 